স্কুল জীবন থেকে ছাত্ররাজনীতির সাথে সম্পৃক্ত থাকলেও কলেজে ভর্তি হয়েই তিনি সক্রিয় রাজনীতিতে জড়িয়ে পড়েন। ১৯৬৭ সালে মদন মোহন কলেজে একাদশ শ্রেনীতে ভর্তি হয়েই তিনি বঙ্গবন্ধুর হাতে গডা সংগঠন বাংলাদেশ ছাত্রলীগে যোগদান করে ঐ বৎসরেই কলেজ ছাত্র সংসদ থেকে সমাজ সেবা সম্পাদক হিসাবে নির্বাচিত হন। ছাত্রজীবন থেকেই বঙ্গবন্ধুর আদর্শ বাস্তবায়নের লক্ষ্যে কাজ করা আব্দুর রশিদ লাল মিয়া নিজ এলাকায় আওয়ামীলীগের কর্মী সৃষ্টির উদ্দেশ্যে আওয়ামী লীগের সদস্য সংগ্রহে মাঠে কাজ আরম্ভ করেন। সেই ধারাবাহিকতায় নিজ ইউনিয়নে আওয়ামী লীগের কমিটি গঠনের লক্ষ্যে থানা কমিটির সহিত কাজ করে এলাকায় প্রথম আওয়ামীলীগের কমিটি গঠনে সহযোগীতা করেন । কান্দিগ্রাম নিবাসী জনাব মরহুম মকদ্দছ আলীকে সভাপতি ও জয়নগর নিবাসী মরহুম জনাব মাষ্টার আব্দুল ওহাবকে সাধারন সম্পাদক এবং তিনি ছাত্রাবস্হায়ই ঐ কমিটির দপ্তর সম্পাদকের দায়িত্ব নিয়ে কমিটি গঠন করলে বিশ্বনাথ থানা কমিটি কর্তৃক সেই ইউনিয়ন কমিঠি অনুমোদিত হয় । মদনমোহন কলেজ থেকে কৃতিত্বের সহিত তিনি উচ্চ মাধ্যমিক পরীক্ষা পাশ করে ১৯৬৯ সালে সিলেট সরকারী কলেজে স্নাতকে ভর্তি হন এবং লেখাপডার পাশাপাশি ছাত্রলীগের রাজনীতিতে সক্রিয় থাকাবস্থায় বঙ্গবন্ধুর ডাকে অসহযোগ আন্দোলনসহ সকল আন্দোলন সংগ্রামে অংশগ্রহন করেন। ১৯৭১সালে বঙ্গবন্ধুর ডাকে সাড়া দিয়ে মুক্তিযোদ্ধে অংশগ্রহন করার লক্ষ্যে এলাকার যুবকদের নিয়া কমিটি গঠনক্রমে সক্রিয় যুদ্ধে উদ্ভোকরনে ব্যস্ত হন ।